b'\n_START_ARTICLE_\nConnecticuts flag\n_START_PARAGRAPH_\nConnecticuts flag er bl\xc3\xa5t med delstatens v\xc3\xa5ben i midten. Flaget er lavet efter et forl\xc3\xa6g fra milit\xc3\xa6re faner. Det blev f\xc3\xb8rst vedtaget 4. juli 1895, men kun som en reference til at det flag, der tidligere havde v\xc3\xa6ret i brug, skulle forts\xc3\xa6tte som delstatens flag. F\xc3\xb8rst 3. juni 1897 blev flaget n\xc3\xa6rmere beskrevet._NEWLINE_Delstatens motto "qui transtulit sustinet" er p\xc3\xa5f\xc3\xb8rt flaget under v\xc3\xa5benet. Mottoet har v\xc3\xa6ret i brug siden 1647 og henviser til de f\xc3\xb8rste europ\xc3\xa6iske indvandreres tiltro til at "Han som bragte os over vil opretholde os".'